ཡང་སྤྱི་འཐུས་ཁག་ཅིག་གིས།བཙན་བྱོལ་བོད་མིའི་གཞིས་ཆགས་སྲ་བརྟན་དང་།བོད་མིའི་མཉམ་འབྲེལ་ཁག་གི་གནས་སྟངས་ཉམས་ཆགས་སུ་ཕྱིན་ཡོད་པ།དེ་བཞིན།གཞིས་ཆགས་ཁག་ཅིག་གི་ནང་འགྲོ་ལམ་སོགས་ཀྱི་གནས་སྟངས་ཡག་པོ་མེད་པའི་སྐོར་ལ་དོགས་འདྲི་ཞུས་པར་ནང་སྲིད་བཀའ་བློན་མཆོག་གིས།གཞིས་ཆགས་སྲ་བརྟན་ནི་བོད་མིའི་སྒྲིག་འཛུགས་གནས་མི་གནས་ཀྱི་གཞི་རྩ་ཆགས་ཡོད་པ་དང་།གཞིས་ཆགས་སྲ་བརྟན་མེད་པ་ཡིན་ན་བོད་མིའི་སྒྲིག་འཛུགས་ཁོ་ན་སྲ་བརྟན་གནས་ཐབས་མེད་པར་བརྟེན།གཞིས་ཆགས་སྲ་བརྟན་ཡོང་རྒྱུ་ནི་ནང་སྲིད་ལས་ཁུངས་གཅིག་པུའི་ལས་དོན་ཞིག་མ་ཡིན་པར་དམངས་གཙོའི་ཀ་བ་གསུམ་ལ་ནུས་པ་གང་ཡོད་པ་དེ་འདོན་དགོས་པའི་དུས་ཚོད་ཅིག་སྔ་མ་དྲགས་ནའང་ཕྱི་དྲགས་མེད་སྐོར་དང་།མཉམ་འབྲེལ་གཙོས་གཞིས་ཆགས་ཁག་ཅིག་གི་གནས་སྟངས་ཡར་རྒྱས་གཏོང་ཐུབ་ཀྱི་མེད་པ་ནི་མི་ཆ་མེད་པས་རྐྱེན་གྱི་ཡིན་སྐོར་གསུངས་སོང་།